
Selam, ne znam da li je ranije bilo govora o ovome, ako jeste halalite! Zanima me, ukoliko ucimo suru napamet u kojoj se nalazi sedzda, te je vise puta preslusavamo I ucimo, kako postupiti? Da li svaki put ciniti sedzdu ili je dovoljna jedna na kraju kada zavrsimo za taj dan ili postoji neki drugi ***[propis](https://pitajucene.com/search/Propis/questions/ "Pretraži pitanja o propisima")***?


Drugo, kada ucimo suru Tevbe, s obzirom da se ne otpocinje bismillom, koji je propis ukoliko je nismo uspjeli od jednom prouciti, da li cemo sljedeci put kad uzmemo Kur’an I nastavimo unutar navedene sure uciti bismillu ili se nikako ne uci bismilla bez obzira od kojeg ajeta ili stranice ucili?


* 
* 
* 
* 
* 
* 
* 

 
Ako učimo napamet suru u kojoj ima ajet sedžde treba li učiniti sedždu više puta?

Alejkumusselam. Dovoljno je da se učini jedna sedžda. Rekao je Ibn Abidin: „Kada bi ajet sedžde ponovio u dva različita mjesta (skupa), ponovit će i sedždu. Ali, ako ajet sedžde ponavlja više puta na jednom mjestu, ne mora je ponavljati, nego mu je dovoljna jedna sedžda, a najbolje je da je učini nakon što prvi put prouči ajet sedžde.“  

Dakle, ako učeći Kur’an ponavljamo učenje ajeta u kojem se nalazi sedžda, i proučimo ga više puta, u tom slučaju dovoljno je jednom učiniti sedždu. U slučaju da u toku dana imamo novu halku, ili pak sjednemo da učimo i ponavljamo u nekom drugom periodu dana, onda ćemo, nakon što proučimo ajet sedžde, ponovo učiniti sedždu.


